150. löggjafarþing 2019–2020.

Þingskjal 1009 — 418. mál.

Svar

sjávarútvegs- og landbúnaðarráðherra við fyrirspurn frá Birgi Þórarinssyni
um starfsmannamál ráðuneytisins og stofnana á málefnasviði ráðherra.

1.	Hversu oft á undanförnum sjö árum hefur ráðuneytið eða stofnanir á málefnasviði ráð
herra greitt bætur fyrir ólögmætar uppsagnir starfsmanna vegna annars vegar dóms
mála, sátta fyrir dómstólum og sáttamála hjá ríkislögmanni og hins vegar annars konar sáttar eða samkomulags?

2.	Hversu margir starfslokasamningar hafa verið gerðir undanfarin sjö ár í ráðuneytinu annars vegar og stofnunum á málefnasviði ráðherra hins vegar? Hver var árleg heildar
fjárhæð í hverjum flokki uppgjörs fyrir sig?

Hvorki ráðuneytið né stofnanir á málefnasviði ráðherra hafa greitt bætur fyrir ólögmætar uppsagnir starfsmanna á tímabilinu sem spurt er um. Ráðuneytið hefur ekki gert starfsloka
samning á tímabilinu, Fiskistofa hefur gert 13 starfslokasamninga, Hafrannsóknastofnun einn og Matvælastofnun einn.

2013	2014	2015	2016	2017	2018	2019
Stofnanir:
Bætur	0	0	0	0	0	0	0
Starfslokagreiðslur	0	0	17.356.595	17.678.897	10.126.504	19.788.589	22.207.893
Ráðuneyti:
Bætur	0	0	0	0	0	0	0
Starfslokagreiðslur	0	0	0	0	0	0	0

3.	Hver er ábyrgð forstöðumanna sem segja starfsmanni upp á ólögmætan hátt á því tjóni sem þeir valda ríkissjóði og hvernig hefur verið farið með þá ábyrgð?

Samkvæmt lögum bera forstöðumenn ríkisstofnana ábyrgð á starfsmannamálum sinnar stofnunar. Forstöðumenn bera jafnframt ábyrgð á fjárreiðum stofnunar og að rekstur sé innan heimilda fjárlaga. Forstöðumenn sæta ábyrgð líkt og kveðið er á um í 2. mgr. 38. gr. laga um réttindi og skyldur starfsmanna ríkisins, nr. 70/1996, en þar segir: Forstöðumaður ber ábyrgð á að stofnun, sem hann stýrir, starfi í samræmi við lög, stjórnvaldsfyrirmæli og erind
isbréf skv. 1. mgr. Forstöðumaður ber og ábyrgð á því að rekstrarútgjöld og rekstrarafkoma stofnunarinnar sé í samræmi við fjárlög og að fjármunir séu nýttir á árangursríkan hátt. Ef útgjöld fara fram úr fjárlagaheimildum, verkefnum stofnunar er ekki sinnt sem skyldi eða þjónusta hennar telst óviðunandi getur ráðherra veitt forstöðumanni áminningu skv. 21. gr. eða veitt honum lausn frá embætti skv. VI. kafla ef hann hefur gerst sekur um ítrekaða eða stórfellda vanrækslu í starfi með þeim hætti sem að framan er lýst." Ekki hefur komið til ólögmætrar uppsagnar hjá stofnunum ráðuneytisins og því ekki reynt á ábyrgð forstöðu
manna.

4.	Hversu áreiðanlegar telur ráðherra að upplýsingar um fjölda og fjárhæðir starfsloka
samninga séu? Telur ráðherra hugsanlegt að gerðir séu starfslokasamningar sem fela í sér greiðslur úr ríkissjóði umfram lagaskyldur og kjarasamninga án vitneskju ráðu
neytisins?

Ráðherra hefur enga ástæðu til að ætla annað en að forstöðumenn veiti réttar upplýsingar um þessi mál sem önnur.

5.	Hversu oft hafa starfsmenn ráðuneytisins eða stofnana á málefnasviði ráðherra haft for
gang að sambærilegum störfum hjá ríkinu eftir að starf þeirra hefur verið lagt niður eða þeim hefur verið sagt upp og hvernig tryggir ráðuneytið að starfsmenn njóti þeirra rétt
inda?

Starfsmönnum ríkisins er ekki tryggður forgangur til annarra starfa hjá ríkinu við starfs
lok, enda er það meginregla að auglýsa skuli öll laus störf, sbr. 7. gr. laga um réttindi og skyldur starfsmanna ríkisins.